dh-unibe/image-text_koenigsfelden-charters-post-1500 huggingface dataset:
Wir, Albreht, von gotes gnaden hˀtzog ze Osterˀ, ✳ ze Styr ✳ und ze Chernde, ✳ vergehen un̄
tuͦn chunt mit disem brief, ✳ das unser lieber bruͦder hˀtzog Lùp̄, selig, ✳ mit gunst und
guͦtem willen, ✳ unserm ✳ und unser lieber bruͦder, ✳ unserr lieben swester froͧ Agnesen, wilent
chùneginne ze Ungnˀ, ✳ und oͧch ✳ ✳ der epthissenn und dem ✳ ✳ convente unserr stift ze ✳
Chùngesfelt ✳ ze koͧffend gab ✳ drùhundert ✳ und siben stuk geltes uf drin mùlinan, der
einù gelegen ist in der stat ze Zovingen ✳ und zwo vor der stat, ✳ und uf den guͤtern,
die da zinsent uf das hus gen Arburg, ✳ und uf dem guͦte, das gelegen ist in dem dorfe ze Oftringen, ✳ ze einem rehten koͧf ✳ umbe drùhundert und zehen march silbers. nu
haben wir von der egnanten unserr swester sit males empfangen ✳ hundert und zehen march
silbers, ✳ die si gegeben und verschaft hat ✳ der ✳ ✳ epthissenn ✳ und ✳✳ dem convente ze
Chùngesfelt. ✳ das selbe silber geben wir unserr swester ✳ und oͧch dem chloster ze
Chùngesfelt uf den vorgnante mùlinan und oͧch guͤtern ✳ also bescheidenlich, swenne ✳
wir oder unser bruͤder ✳ oder unser erben ✳ die vorgnanten mùlinan und guͤter von in widˀ
koͧffen wellen, ✳ das si uns wider sûllent geben ze koͧffend ✳ umbe vierhundert und zwainzig march silbers Zùricher gewiht. ✳ und des ze einem urchùnd, so geben wir in disen
brief, besigelt mit unsmˀ ingesigel, ✳ der geben ist ze Chungesfelt an sant Gallen
tag, ✳ in dem jare, do man zalte von Christes gebùrte drùcehenhundert un̄ darnach in dem siben und drizigosten jar. ✳
Königsf. 167 .
Kgsf. 167 .
Staatsarchiv
AARGAU
verwillgùng des hertzog
Albrechts ✳ umb den koùff
über die iij mùle Zoffing₎
K
✳ M ✳ 8 ✳
ùber die mùlinan ze Zoving₎ dˀ andˀ ✳
✳
ùbˀ die mulinẽ Zofingin